
 13.4.2018
 BG
 Официален вестник на Европейския съюз
 L 95/11
 РЕГЛАМЕНТ ЗА ИЗПЪЛНЕНИЕ (ЕС) 2018/567 НА КОМИСИЯТА
 от 12 април 2018 година
 за откриване и управление на тарифни квоти за внос на колбаси и свинско месо с произход от Исландия
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 187, букви а) и б) от него,
 като има предвид, че:
 (1)
 В Регламент (ЕО) No 759/2007 на Комисията (2) се предвижда откриване от страна на Европейския съюз на годишна тарифна квота от 100 тона колбаси с произход от Исландия в съответствие със Споразумението под формата на размяна на писма между Европейския съюз и Исландия, одобрено с Решение 2007/138/ЕО на Съвета (3).
 (2)
 На 23 март 2017 г. Европейският съюз и Исландия подписаха Споразумение под формата на размяна на писма за допълнителни търговски преференции за селскостопански продукти (наричано по-долу „новото споразумение“). За подписването на новото споразумение от името на Европейския съюз беше дадено разрешение с Решение (ЕС) 2016/2087 на Съвета (4), а за неговото сключване — с Решение (ЕС) 2017/1913 на Съвета (5).
 (3)
 В съответствие с приложение V към новото споразумение Европейският съюз следва да открие нова годишна безмитна квота за внос на 500 тона свинско месо с произход от Исландия.
 (4)
 Като се има предвид, че някои разпоредби на Регламент (ЕО) No 759/2007 следва да бъдат актуализирани, е целесъобразно този регламент да бъде заменен с нов, в който да се предвидят също така откриването и управлението на новата квота от 500 тона свинско месо.
 (5)
 В съответствие с двете споразумения откриването на тарифните квоти се извършва ежегодно, поради което вносът следва да се управлява въз основа на календарна година.
 (6)
 Комисията следва да управлява тарифните квоти въз основа на хронологичния ред на датите на приемане на митническите декларации за допускане за свободно обращение в съответствие с правилата за управление на тарифните квоти, определени в Регламент за изпълнение (ЕС) 2015/2447 на Комисията (6).
 (7)
 В новото споразумение се предвижда, че продуктите, спрямо които се прилага тарифната квота, трябва да отговарят mutatis mutandis на разпоредбите на Протокол No 3 относно определението на понятието „продукти с произход“ и методите на административно сътрудничество, изменен с Решение No 2/2005 на Съвместния комитет ЕО — Исландия (7).
 (8)
 В новото споразумение се предвижда, че то влиза в сила на 1 май 2018 г. Съответно настоящият регламент следва да се прилага от същата дата.
 (9)
 Новата квота за свинско месо за 2018 г., която ще бъде предоставена съгласно новото споразумение, следва да се изчисли пропорционално, като се вземе предвид датата на влизането в сила на споразумението.
 (10)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ